
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 934 

22 Ιουνίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ανώτατου συνολικού ποσού εγγυήσεων 
του Ελληνικού Δημοσίου, που είναι δυνατόν να πα¬ 
ρασχεθούν εντός του οικονομικού έτους 2004. 1' 

Σύσταση ελεγκτικής ομάδας για τη διενέργεια ελέγ¬ 
χου σεπράξειςτου Περιφερειακού Επιχειρησιακού 
Προγράμματος (ΠΕΠ) Βορ. Αιγαίου που συγχρη- 
ματοδοτούνται από το ΕΓΤΠΕ-Π στο πλαίσιο του Γ 


ΚΠΣ. 2 

Αμοιβή μελών και Γραμματέα Υποεπιτροπής άρθρου 6 
και Γ ραμματέα Διϋπουργικής Επιτροπής άρθρου 5 

Ν. 2322/1995. 3 

Σύσταση ελεγκτικής ομάδας για τη διενέργεια ελέγ¬ 
χου στο Ε. Π Τουρισμός - Πολιτισμός στο έργο «Κα¬ 
τασκευή Υδροθεραπευτηρίου (Υ/Θ) Αγίας Παρα¬ 
σκευής Χαλκιδικής». 4 


Σύσταση ελεγκτικής ομάδας για τη διενέργεια ελέγ¬ 
χου σε πράξη του ΕΠΑΑ - ΑΥ η οποία συγχρηματο- 
δοτείται από το ΕΓΤΠΕ - Π στο πλαίσιο του Γ ΚΠΣ. 5 
Σύσταση ελεγκτικής ομάδας για τη διενέργεια ελέγ¬ 
χου σε πράξη του ΕΠΑΑ - ΑΥ, που συγχρηματοδο- 


τείται από το ΕΓΤΠΕ - Π στο πλαίσιο του Γ ΚΠΣ.... 6 

Παραχώρηση χρήσης και εκμετάλλευσης της ζώνης 
αγκυροβολιού τουριστικών σκαφών Σκάλας Αστυ¬ 
πάλαιας. 7 


ΑΠΟΦΑΣΕΙ Σ 

Αριθ.οικ. 2/31837/0025 (1) 

Καθορισμός ανωτάτου συνολικού ποσού εγγυήσεων του 
Ελληνικού Δημοσίου, που είναι δυνατόν να παρασχε¬ 
θούν εντός του οικονομικού έτους 2004. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 3 παρ.1 του Ν. 2322/1995 
«Παροχή της εγγύησης του Ελληνικού Δημοσίου για τη 


χορήγηση δανείων και πιστώσεων και άλλες διατάξεις» 
(ΦΕΚ 143/Α712.7.1995). 

2. Τις διατάξεις του άρθρου 1 παρ. 36του Ν. 3065/2002 
«Μεταφορά αρμοδιοτήτων του Υπουργικού Συμβουλίου 
σε άλλα κυβερνητικά όργανα» (ΦΕΚ251/Α718.10.2002). 

3. Τις δαπάνες που αναγράφονται στον Τακτικό Προϋ¬ 
πολογισμό οικονομικού έτους 2004, οι οποίες ανέρχονται 
στο συνολικό ποσό των 62.595.800.000,00 ευρώ. 

4. Την εισήγηση της Υποεπιτροπής του άρθρου 6του Ν. 
2322/1995. 

5. Το απόσπασμα Πρακτικώντης υπ’ αριθμ. 16/26.5.2004 
Συνεδρίασης της Υποεπιτροπής του άρθρου 6 του 
Ν. 2322/1995. 

6. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του Κρατικού Π ροϋπο- 
λογισμού, το ύψος της οποίας δεν μπορεί να προσδιορι- 
σθεί. 

7. Το Προεδρικό Διάταγμα με αριθμ. 81/21.3.2002 (ΦΕΚ 
57/Α') «Συγχώνευση των Υπουργείων Εθνικής Οικονομίας 
και Οικονομικών στο Υπουργείο Οικονομίας και Οικονομι¬ 
κών», αποφασίζουμε: 

Ορίζουμε το ύψος των εγγυήσεων, που είναι δυνατόν να 
παρασχεθούν από το Ελληνικό Δημόσιο υπέρ ημεδαπών 
ή αλλοδαπών Τραπεζών, ημεδαπών ή αλλοδαπών Χρημα¬ 
τοπιστωτικών Οργανισμών ή Οίκων, ημεδαπών ή αλλοδα¬ 
πών Τεχνικών Οίκων, ημεδαπών ή αλλοδαπών Εταιριών 
Χρηματοδοτικής μίσθωσης και εταιρειών γενικά, Ταμείου 
Παρακαταθηκών και Δανείων, Ταχυδρομικού Ταμιευτηρί¬ 
ου και Οργανισμών Δημοσίου Δικαίου, καθώς και ξένων 
Κυβερνήσεων, για την κάλυψη δανείων, εγγυητικών επι¬ 
στολών και πιστώσεων, που χορηγούν στους φορείς που 
αναφέρονται στο άρθρο 1 του Ν. 2322/1995, εντός του οι¬ 
κονομικού έτους 2004, στο ποσό του ενός δισεκατομμυ¬ 
ρίου οκτακόσιων εβδομήντα επτά εκατομμυρίων 
(1.877.000.000) ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2004 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 1016/0051 (2) 

Σύσταση ελεγκτικής ομάδας για τη διενέργεια ελέγχου 
σε πράξεις του Περιφερειακού Επιχειρησιακού Προ¬ 
γράμματος (ΠΕΠ) Βορ. Αιγαίου που συγχρηματοδο- 
τούνται από το ΕΓΤΠΕ-Π στο πλαίσιο του Γ' ΚΠΣ. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τους Καν. (ΕΕ) 1260/1999, 1257/1999, 1750/1999, 
438/2001 και 448/2001 σχετικά με τα Διαρθρωτικά Τα¬ 
μεία, στο Γ' ΚΠΣ. 

2. Τις διατάξεις του άρθρ. 17 του Ν. 2860/2000 «Διαχεί¬ 
ριση, παρακολούθηση και έλεγχος του Κοινοτικού Πλαι¬ 
σίου Στήριξης και άλλες διατάξεις» (ΦΕΚ 251/τ. Α72000), 
όπως τροποποιήθηκε με το άρθρο 23 του Ν. 3148/2003 
(ΦΕΚ 136/τ. Α72003) και ισχύει. 

3. Την υπ’ αριθμ. 14650/ΔΙΟΕ 85/0006Α/17.3.2004 από¬ 
φαση του Πρωθυπουργού και Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (ΦΕΚ 519/τ. 
Β717.3.2004). 

4. Τις υπ’ αριθμ. 2/4245/0004/24.1.2001 (ΦΕΚ97/τ.Β'/2001) 
και 2/5709/0004/30.1.2004 (ΦΕΚ 207/τ.Β'/2004) αποφάσεις 
του Υπουργού Οικονομίας & Οικονομικών «περί κατανομής 
αρμοδιοτήτων των Διευθύνσεων α) Προγραμματισμού και 
Ελέγχων και β) Μελετών και Αξιολόγησης, του Υπουργείου 
Οικονομίας και Οικονομικών (ΓΛΚ)». 

5. Την υπ’ αριθμ. 2/27040/0022/31.7.2003 απόφαση των 
Υφυπουργών Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) του Ν. 2860/2000» (ΦΕΚ 1170/ τ. 
Β'/2003). 

6. Την υπ’ αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων με¬ 
τακίνησης μελών των ελεγκτικών ομάδων του άρθρου 17 
(παρ. 6) του Ν. 2860/2000 (ΦΕΚ310/τ. Β72003). 

7. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (ΕΔΕΑ), για το έτος 2004. 

8. Την ανάγκη διενέργειας ουσιαστικού ελέγχου στο 
ΠΕΠ Βορείου Αιγαίου, σε δράσεις ΕΓΤΠΕ-Π στο πλαίσιο 
ελέγχου των προγραμμάτων του Γ ΚΠΣ. 

9. Το γεγονός ότι από τις διατάξεις αυτής της απόφα¬ 
σης προκαλείται δαπάνη 1600 ευρώ, για την αμοιβή των 
ελεγκτών, η οποία βαρύνει τις πιστώσεις του Π/Υ Δημο¬ 
σίων Επενδύσεων (Πρόγραμμα Ενεργειών Τεχνικής Βοή¬ 
θειας - Υποπρόγραμμα Β'), αποφασίζουμε: 

1. Συνιστούμε Ελεγκτική Ομάδα για τη διενέργεια ελέγ¬ 
χου στις πράξεις του ΠΕΠ Βορείου Αιγαίου, χρηματοδο¬ 
τούμενες από το ΕΓΤΠΕ- Τμήμα Προσανατολισμού: 

α) «Επενδύσεις στις γεωργικές εκμεταλλεύσεις - Σχέδια 
Βελτίωσης - Πρώτη Περίοδος Έτους 2002» (κωδ. ΟΠΣ 
70474) του Άξονα Προτεραιότητας 4, Μέτρο 1 «Επενδύ¬ 
σεις στις γεωργικές εκμεταλλεύσεις», 

β) «Επενδύσεις στις γεωργικές εκμεταλλεύσεις - Σχέδια 
Βελτίωσης - Τρίτη Περίοδος Έτους 2002» (κωδ. ΟΠΣ 
82179) του Άξονα Προτεραιότητας 4, Μέτρο 1 «Επενδύ¬ 
σεις στις γεωργικές εκμεταλλεύσεις», 

γ) «Αξιοποίηση Ταμιευτήρα Κεραμίου Καλλονής Λέ¬ 
σβου» (κωδ. ΟΠΣ 60339) του Άξονα Προτεραιότητας 4, 
Μέτρο 3 «Ανάπτυξη και βελτίωση αγροτικών υποδομών 
και εκσυγχρονισμός δομών». 


2. Μέλη της ελεγκτικής ομάδας ορίζονται οι εξής: 

• Χρυσή Ναστούλη, υπάλληλος της 51ης Δ/νσης Προ- 
γρ/σμού & Ελέγχων, ως συντονίστρια. 

• Καλλιόπη Καρακαϊδού, υπάλληλος της 51ης Δ/νσης 
Προγρ/σμού & Ελέγχων. 

• Δημήτριος Καλαντζής, υπάλληλος της ΥΔΕ Ν. Λέ¬ 
σβου. 

• Ιωάννης Καραμιχάλης, υπάλληλος της ΥΔΕ Ν. Λέ¬ 
σβου. 

Ο έλεγχος θα διενεργηθεί στην έδρα της Ειδικής Υπη¬ 
ρεσίας Διαχείρισης του ΠΕΠ Βορείου Αιγαίου, στους Τε¬ 
λικούς Δικαιούχους των ανωτέρω πράξεων και στους τό¬ 
πους υλοποίησης των έργων κατά το χρονικό διάστημα 
από 27.6.2004 έως και 4.7.2004 στους Νομούς Λέσβου 
και Χίου. 

Έργο της Ελεγκτικής Ομάδας είναι να διαπιστωθεί: 

• Η ορθή διαχείρισητου προγράμματος σε σχέση με τις 
ελεγχόμενες πράξεις από τη διαχειριστική αρχή καθώς 
και η αποτελεσματική υλοποίησή τους από τους τελικούς 
δικαιούχους. 

• Η πορεία υλοποίησης των πράξεων, σύμφωνα με τις 
εθνικές και κοινοτικές διατάξεις. 

• Η πληρότητα και νομιμότητα των δικαιολογητικών και 
λοιπών παραστατικών στοιχείων πληρωμών. 

• Η υλοποίηση του φυσικού αντικειμένου των πράξεων. 

Μετά το πέρας του ελέγχου θα συνταχθεί έκθεση που 

θα παραδοθεί στη Διεύθυνση Προγραμματισμού και 
Ελέγχων το αργότερο εντός τριών μηνών από την περαί- 
ωση του ελέγχου, για εισήγηση στην Επιτροπή Δημοσιο¬ 
νομικού Ελέγχου και έγκριση. 

Στα μέλη της ελεγκτικής ομάδας θα καταβληθεί η προ- 
βλεπόμενη αποζημίωση, σύμφωνα με την υπό στοιχείο 5 
του προοιμίου απόφαση. 

Η παρούσα αποτελεί και έγκριση μετακίνησης της ελε¬ 
γκτικής ομάδας με οποιοδήποτε μεταφορικό μέσο. 

Η εκτός έδρας αποζημίωση και τα έξοδα μετακίνησης 
και διανυκτερεύσεων των μελών της ελεγκτικής ομάδας 
θα καλυφθούν σύμφωνα με την υπό στοιχείο 6 του προοι¬ 
μίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2004 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθ.οικ. 2/31140/0022 (3) 

Αμοιβή μελών και Γραμματέα Υποεπιτροπής άρθρου 6 και 
Γραμματέα Διϋπουργικής Επιτροπής άρθρου 5 Ν. 
2322/1995. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις των άρθρων 5 και 6 του Ν. 2322/12.7.1995 
(ΦΕΚ 143/12.7.1995) και του άρθρου 17 του Ν. 3205/2003 
(ΦΕΚ297/Α72003). 

2) Την υπ’ αριθμ. 98347/8.8.1979 απόφαση του Υπουρ¬ 
γού Οικονομικών περί δημιουργίας στη Δημόσια Ληψο¬ 
δοσία λογ/σμού με τίτλο «Κεφάλαιον Ασφαλίσεως Χρη¬ 
ματοδοτήσεων εκ Κεφαλαίων ή εγγυήσειτου Ελληνικού 
Δημοσίου». 

3) Την υπ’ αριθμ. οικ. 2/17505/0025/31.3.2004 (ΦΕΚ644/ 
Β73.5.2004) απόφαση «Συγκρότηση Υποεπιτροπής στο 
Γ.Λ.Κ. για την εξέταση θεμάτων χορήγησης δανείων και 
πιστώσεων με την εγγύηση του Δημοσίου, ορισμός Γραμ- 
ματέα της Διυπουργικής Επιτροπής του άρθρου 5 του Ν. 
2322/1995 και ορισμός Εμπειρογνώμονα ειδικού σε θέ¬ 
ματα ανάλυσης οικονομικών συστημάτων». 

4) Την υπ’ αριθμ. 14650/ΔΙΟΕ 85/17.3.2004 απόφαση 
του Πρωθυπουργού και του Υπουργού Οικονομίας και Οι¬ 
κονομικών «Καθορισμός αρμοδιοτήτωντων Υφυπουργών 
Οικονομίας Οικονομικών». 

5) Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, αλ¬ 
λά σε βάρος του λογαριασμού του Δημοσίου που τηρεί¬ 
ται στην Τράπεζα της Ελλάδος Νο 234039 «Κεφάλαιον 
Ασφαλίσεως Χρηματοδοτήσεων εκ Κεφαλαίων ή εγγυή- 
σειτου Ελληνικού Δημοσίου». 

6) Τις διατάξεις του άρθρου 40 του Ν. 849/1978 όπως 
συμπληρώθηκε με το άρθρο 8του Ν. 2129/1993, αποφα¬ 
σίζουμε: 

Στον Πρόεδρο, τα μέλη και τον Γραμματέα της Υποεπι¬ 
τροπής του άρθρου 6του Ν. 2322/1995 και του Γραμμα¬ 
τέα Διϋπουργικής Επιτροπής του άρθρου 5 του Ν. 
2322/1995 και στους αναπληρωτές τους, όταν οι τελευ¬ 
ταίοι αναπληρώνουν τα μέλη ή προσκαλούνται από τον 
Πρόεδρο στις συνεδριάσεις χωρίς ψήφο, όπως συγκρο¬ 
τήθηκαν μετά την έκδοση της απόφασής μας, όπως ισχύ¬ 
ει σήμερα, θα καταβάλλεται αμοιβή σε βάρος του 
λογ/σμού του Δημοσίου που τηρείται στην Τράπεζα της 
Ελλάδος Νο 234039 «Γ.Λ.Κ. Δ25 - Κεφάλαιον Ασφαλίσεως 
Χρηματοδοτήσεων εκ Κεφαλαίων ή εγγυήσειτου Ελληνι¬ 
κού Δημοσίου» από 1.5.2004, ως ακολούθως: 

1. - Στον Πρόεδρο και τα μέλη αποζημίωση κατά μήνα 
ευρώ 400. 

2. - Στους Γραμματείς αποζημίωση κατά μήνα ευρώ 300. 

Η αποζημίωση θα καταβάλλεται εφόσον οι ανωτέρω 

συμμετέχουν σε 4 τουλάχιστον συνεδριάσεις το μήνα. Σε 
περίπτωση συμμετοχής σε λιγότερες συνεδριάσεις η κα¬ 
τά τα ανωτέρω αποζημίωση θα περικόπτεται ανάλογα. 

Κατά τα λοιπά εξακολουθεί να ισχύει η υπ’ αριθμ. 
2048229/7441/0025/10.8.1995 απόφαση του Υπουργού 
Οικονομικών, όπως ισχύει μέχρι σήμερα. 

Από την ημερομηνία ισχύος της παρούσας η αριθ. 
2/77711 /0022/8.11.2000 όμοια παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουνίου 2004 

Ο ΥΦΥΠΟΥΡΓΟΣ 

Π. ΔΟΥΚΑΣ 
-♦- 

Αριθ. 1014/0051Δ (4) 

Σύσταση ελεγκτικής ομάδας για τη διενέργεια ελέγχου 
στο Ε. Π Τουρισμός - Πολιτισμός στο έργο «Κατα¬ 
σκευή Υδροθεραπευτηρίου (Υ/Θ) Αγίας Παρασκευής 
Χαλκιδικής». 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρ. 17 του Ν. 2860/2000 « Διαχεί¬ 
ριση, παρακολούθηση και έλεγχος του Κοινοτικού Πλαι¬ 


σίου Στήριξης και άλλες διατάξεις» (ΦΕΚ 251/ τ.Α 700), 
όπωςτροποποιήθηκεμετο άρθρο 23του Ν. 3148/03 (ΦΕΚ 
1361 /τ. Α/2003) και ισχύει. 

2. Την υπ’ αριθμ. 14650/ΔΙΟΕ 85/17.3.2004 κοινή από¬ 
φαση του Πρωθυπουργού και Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (ΦΕΚ 519/τ.Β'/ 
17.3.2004). 

3. Την υπ’ αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων με¬ 
τακίνησης μελών των ελεγκτικών ομάδων του άρθρου 17 
(παρ. 6) του Ν. 2860/2000 (ΦΕΚ310/τ.Β'/2003). 

4. Την υπ’ αριθμ. 2/27040/0022/31.7.2003 απόφαση των 
Υφυπουργών Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) του Ν. 2860/2000» (ΦΕΚ 1170/τ. 
Β72003). 

5. Το γεγονός ότι από τις διατάξεις αυτής της ανωτέρω 
σχετικής απόφασης προκαλείται δαπάνη 1.400,00 ευρώ, 
για την αμοιβή των ελεγκτών, η οποία βαρύνει τις πιστώ¬ 
σεις του Π/Υ Δημοσίων Επενδύσεων (Πρόγραμμα Ενερ¬ 
γειών Τεχνικής Βοήθειας - Υποπρόγραμμα Β'). 

6. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (Ε.Δ.ΕΛ.), για το έτος 2004, 
αποφασίζουμε: 

1) Συνιστούμε Ελεγκτική Ομάδα για τη διενέργεια ου¬ 
σιαστικού ελέγχου στο έργο του Επιχειρησιακού Προ¬ 
γράμματος Τουρισμός- Πολιτισμός «Κατασκευή Υδροθε¬ 
ραπευτηρίου (Υ/Θ) Αγίας Παρασκευής Χαλκιδικής». 

2) Μέλη της Ελεγκτικής ομάδας ορίζονται οι εξής: 

• Απόστολος Πατραμάνης, υπάλληλος κλάδου ΠΕ Δη¬ 
μοσιονομικών της 51ης Δ/νσης Προγραμματισμού και 
Ελέγχων του Γ.Λ.Κ. 

• Νικόλαος Σοπιάδης, Διευθυντής του Γ.Λ.Κ. στην 
Υ.Δ.Ε. Νομού Χαλκιδικής. 

• Πέτρος Μποϋρδούκος, υπάλληλος κλάδου ΠΕ Μηχα¬ 
νικών της 51ης Δ/νσης Προγραμματισμού και Ελέγχων 
του Γ.Λ.Κ. 

• Σωτήρης Κοντογεώργος, υπάλληλος κλάδου ΠΕ Δη¬ 
μοσιονομικών της 51ης Δ/νσης Προγραμματισμού και 
Ελέγχων του Γ.Λ.Κ. 

Συντονιστής της ελεγκτικής ομάδας ορίζεται ο Απόστο¬ 
λος Πατραμάνης. 

3) Ο έλεγχος του έργου θα διενεργηθεί στον τελικό δι¬ 
καιούχο του έργου Δημοτική Επιχείρηση Λουτρών Αγίας 
Παρασκευής Χαλκιδικής (Δ. Ε.Λ.Α. Π) από 20.6.2004 έως 
και 26.6.2004. 

4) Έργο της Ελεγκτικής Ομάδας ειδικότερα είναι: 

• Ο έλεγχος του συστήματος διαχείρισης και ελέγχου 
του τελικού δικαιούχου για το συγκεκριμένο έργο. 

• Η διαπίστωση της πορείας υλοποίησης του έργου, 
σύμφωνα με της εθνικές και κοινοτικές διατάξεις. 

• Η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών και 

• Η επιτόπια εξακρίβωση της υλοποίησης του φυσικού 
αντικειμένου του έργου. 

5) Μετά το πέρας του ελέγχου θα συνταχθεί έκθεση 
εντός προθεσμίας ενός μηνός με τα αποτελέσματα του 
ελέγχου, που θα υποβληθεί στην Διεύθυνση Προγραμμα¬ 
τισμού και Ελέγχων του Γενικού Λογιστηρίου του Κρά¬ 
τους, για εισήγηση στην Επιτροπή Δημοσιονομικού Ελέγ¬ 
χου (Ε.Δ.ΕΛ.). 

6) Στα μέλη της ελεγκτικής ομάδας θα καταβληθεί η 
προβλεπόμενη αποζημίωση, από την υπό στοιχείο 4 του 
προοιμίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2004 

ΟΥΦΥΠΟΥΡΓΟΣ 

Π. ΔΟΥΚΑΣ 
-Φ- 

Αριθ. 1017/0051 (5) 

Σύσταση ελεγκτικής ομάδας για τη διενέργεια ελέγχου 
σε πράξη του ΕΠΑΑ - ΑΥ η οποία συγχρηματοδοτείται 
από το ΕΓΤΠΕ - Π στο πλαίσιο του Γ ΚΠΣ. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τους υπ’ αριθ. 1260/1999, 1257/1999, 1750/1999, 438/ 
2001 και 448/2001 Κανονισμούς της Ε.Ε., σχετικά με τα 
Διαρθρωτικά Ταμεία στο πλαίσιο του Γ' Κ.Π.Σ. 

2. Τις διατάξεις του άρθρ. 17 του Ν. 2860/2000 «Διαχεί¬ 
ριση, παρακολούθηση και έλεγχος του Κοινοτικού Πλαι¬ 
σίου Στήριξης και άλλες διατάξεις» (ΦΕΚ Α' 251), όπως 
τροποποιήθηκε και ισχύει με τις διατάξεις του άρθρου 23 
του Ν. 3148/2003 (ΦΕΚΑ' 1361). 

3. Τις υπ’ αριθ. 2/4245/0004/24.1.2001 (ΦΕΚ Β' 97) και 
2/5709/0004/30.1.2004 (ΦΕΚ Β' 207) αποφάσεις του 
Υπουργού Οικονομίας και Οικονομικών. 

4. Την υπ’ αριθ. 14650/ΔΙΟΕ 85/17.3.2004 απόφαση του 
Πρωθυπουργού και του Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (ΦΕΚ Β' 519). 

5. Το γεγονός ότι από τις διατάξεις αυτής της απόφα¬ 
σης προκαλείται δαπάνη 1200 ευρώ για την αμοιβή των 
ελεγκτών, η οποία βαρύνει τις πιστώσεις του Π/Υ Δημο¬ 
σίων Επενδύσεων (Πρόγραμμα Ενεργειών Τεχνικής Βοή¬ 
θειας - Υποπρόγραμμα Β'). 

6. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (ΕΔΕΑ), για το έτος 2004. 

7. Την ανάγκη διενέργειας ουσιαστικού ελέγχου στο 
ΕΠΑΑ - ΑΥ, σε δράσεις ΕΓΤΠΕ - Π, στο πλαίσιο ελέγχου 
των προγραμμάτων του Γ ΚΠΣ. 

8. Την υπ’ αριθμ. 2/27040/0022/31.7.2003 απόφαση των 
Υφυπουργών Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) του Ν. 2860/2000» (ΦΕΚ Β' 1170). 

9. Την υπ’ αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων με¬ 
τακίνησης μελών των ελεγκτικών ομάδων, της παρ. 6 του 
άρθρου 17του Ν. 2860/2000 (ΦΕΚΒ'310), αποφασίζουμε: 

1. Συνιστούμε Ελεγκτική Ομάδα για τη διενέργεια ελέγ¬ 
χου στην Πράξη: 

«Ανασύσταση αγροτικού δυναμικού που υπέστη κατα¬ 
στροφές» (κωδ. ΟΠΣ 84556) του Άξονα Προτεραιότητας 
6 «Ανάπτυξη και προστασία φυσικών πόρων και περιβάλ¬ 
λοντος», Μέτρο 5 «Αντιμετώπιση των ζημιών που προκα- 
λούνται στη γεωργία γενικά (γεωργία - κτηνοτροφία) από 
θεομηνίες, πυρκάίές και άλλα έκτακτα γεγονότα», του 
ΕΠΑΑ - ΑΥ, χρηματοδοτούμενο από το ΕΓΤΠΕ- Τμήμα 
Π ροσανατολισμού. 


Ο έλεγχος αφορά τα υποέργα με αριθ. 3 «Αποκατάστα¬ 
ση ζημιών στο Υποκατάστημα Θεσσαλονίκης» και 8 «Απο¬ 
κατάσταση ζημιών στο Υποκατάστημα Λάρισας». 

2. Μέλη της ελεγκτικής ομάδας ορίζονται οι εξής: 

• Δημήτριος Θωμαδάκης, υπάλληλος της 51ης Δ/νσης 
Προγραμματισμού και Ελέγχων, ως συντονιστής. 

• Σταματίνα Μουρελάτου, υπάλληλος της 52ας Δ/νσης 
Μελετών και Αξιολόγησης. 

• Νικόλαος Χριστοφίλης, υπάλληλος της 51ης Δ/νσης 
Προγραμματισμού και Ελέγχων. 

3. Ο έλεγχος θα διενεργηθεί: 

1) Κατά το χρονικό διάστημα από 17 μέχρι 18 Ιουνίου 
2004 στην Ειδική Υπηρεσία Διαχείρισης του ΕΠΑΑ-ΑΥ και 
στον Τελικό Δικαιούχο του ανωτέρω έργου Οργανισμό 
Ελληνικών Γεωργικών Ασφαλίσεων (ΕΛΓΑ) στην Αθήνα. 

2) Κατά το χρονικό διάστημα από 20.6.2004 μέχρι και 
25.6.2004 στους τόπους υλοποίησης των ανωτέρω υπο- 
έργων, στους Νομούς Λάρισας και Θεσσαλονίκης. 

4. Έργο της Ελεγκτικής Ομάδας είναι να διαπιστωθεί: 

• Η ορθή διαχείριση του προγράμματος σε σχέση με 
την ελεγχόμενη πράξη από τη διαχειριστική αρχή, καθώς 
και η αποτελεσματική υλοποίησή της από τον τελικό δι¬ 
καιούχο. 

• Η πορεία υλοποίησης της πράξης, σύμφωνα με τις 
εθνικές και κοινοτικές διατάξεις. 

• Η πληρότητα και νομιμότητα των δικαιολογητικών και 
λοιπών παραστατικών στοιχείων πληρωμών. 

• Η υλοποίηση του φυσικού αντικειμένου της πράξης. 

Μετά το πέρας του ελέγχου θα συνταχθεί έκθεση που 

θα παραδοθεί στη Διεύθυνση Προγραμματισμού και 
Ελέγχων το αργότερο εντός ενός μηνάς από την περαίω- 
ση του ελέγχου, για εισήγηση στην Επιτροπή Δημοσιονο¬ 
μικού Ελέγχου και έγκριση. 

Στα μέλη της ελεγκτικής ομάδας θα καταβληθεί η προ¬ 
βλεπόμενη αποζημίωση, σύμφωνα με την υπό στοιχείο 6 
του προοιμίου απόφαση. 

Η παρούσα απόφαση αποτελεί και έγκριση μετακίνησης 
της ελεγκτικής ομάδας με οποιοδήποτε μεταφορικό μέσο. 

Η εκτός έδρας αποζημίωση και τα έξοδα μετακίνησης 
και διανυκτερεύσεων των μελών της ελεγκτικής ομάδας 
θα καλυφθούν σύμφωνα με την υπό στοιχείο 9 του προοι¬ 
μίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2004 

ΟΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-Φ- 

Αριθ. 1015/0051 (6) 

Σύσταση ελεγκτικής ομάδας για τη διενέργεια ελέγχου 
σε πράξη του ΕΠΑΑ - ΑΥ, που συγχρηματοδοτείται 
από το ΕΓΤΠΕ - Π στο πλαίσιο του Γ ΚΠΣ. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τους Καν. (ΕΕ) 1260/1999, 1257/1999, 1750/1999, 
438/2001 και 448/2001 σχετικά με τα Διαρθρωτικά Τα¬ 
μεία, στο Γ' ΚΠΣ. 

2. Τις διατάξειςτου άρθρ. 17του Ν. 2860/2000 «Διαχεί¬ 
ριση, παρακολούθηση και έλεγχος του Κοινοτικού Πλάι- 

σίου Στήριξης και άλλες διατάξεις» (ΦΕΚ 251/τ. Α'/2000), 
όπως τροποποιήθηκε με το άρθρο 23 του Ν. 3148/2003 
(ΦΕΚ 1361/τ. Α/2003) και ισχύει. 

3. Τις υπ’ αριθμ. 2/4245/0004/24.1.2001 (ΦΕΚ97/τ.Β'/2001) 
και 2/5709/0004/30.1.2004 (ΦΕΚ 207/τ.Β'/2004) αποφάσεις 
του Υπουργού Οικονομίας και Οικονομικών. 

4. Την υπ’ αριθμ. 14650/ΔΙΟΕ 85/17.3.2004 απόφαση 
του Πρωθυπουργού και Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (ΦΕΚ 519/τ.Β/17.3.2004). 

5. Το γεγονός ότι από τις διατάξεις αυτής της απόφα¬ 
σης προκαλείται δαπάνη 900 ευρώ, για την αμοιβή των 
ελεγκτών, η οποία βαρύνει τις πιστώσεις του Π/Υ Δημο¬ 
σίων Επενδύσεων (Πρόγραμμα Ενεργειών Τεχνικής Βοή¬ 
θειας - Υποπρόγραμμα Β'). 

6. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (ΕΔΕΑ), για το έτος 2004. 

7. Την ανάγκη διενέργειας ουσιαστικού ελέγχου στο 
ΕΠΑΑ - ΑΥ, σε δράσεις ΕΓΤΠΕ - Π στο πλαίσιο ελέγχου 
των προγραμμάτων του Γ' ΚΠΣ. 

8. Την υπ’ αριθμ. 2/27040/0022/31.7.2003 απόφαση των 
Υφυπουργών Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) του Ν. 2860/2000» (ΦΕΚ 1170/τ. 
Β72003). 

9. Την αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων με¬ 
τακίνησης μελών των ελεγκτικών ομάδων του άρθρου 17 
(παρ. 6) του Ν. 2860/2000 (ΦΕΚ310/τ. Β'/2003), αποφασί¬ 
ζουμε: 

1. Συνιστούμε Ελεγκτική Ομάδα για τη διενέργεια ελέγ¬ 
χου στο έργο: 

«Παροχή βασικών υπηρεσιών για την αγροτική οικονο¬ 
μία και τον αγροτικό πληθυσμό» (κωδ. ΟΠΣ 70102) του 
Άξονα Προτεραιότητας 7 «Προγράμματα ανάπτυξης 
αγροτικού χώρου», Μέτρο 14 «Παροχή βασικών υπηρε¬ 
σιών για την αγροτική οικονομία και τον αγροτικό πληθυ¬ 
σμό», του ΕΠΑΑ - ΑΥ, χρηματοδοτούμενο από το ΕΓΤΠΕ- 
Τμήμα Προσανατολισμού. Ο έλεγχος αφορά το υποέργο 
2 «Δομή στήριξηςτων ΟΠΑΑΧτης Περιφέρειας Κεντρικής 
Μακεδονίας». 

2. Μέλη της ελεγκτικής ομάδας ορίζονται οι εξής: 

• Γιώργος Τζιμάνης, υπάλληλος της 51ης Δ/νσης Προ¬ 
γραμματισμού και Ελέγχων, ως συντονιστής. 

• Γεωργία Δαφνιά, υπάλληλος της 51ης Δ/νσης Προ¬ 
γραμματισμού και Ελέγχων 

• Βασίλειος Πέτσας, υπάλληλος της 22ας Δ/νσης Μι¬ 
σθολογίου 

3. Ο έλεγχος θα διενεργηθεί: 

1) Κατά το χρονικό διάστημα από 24.6.2004 έως και 
25.6.2004 στην Ειδική Υπηρεσίας Διαχείρισης του ΕΠΑΑ - 
ΑΥ και στον Τελικό Δικαιούχο του ανωτέρω έργου (Δ/νση 
Προγραμματισμού και Γεωργικών Διαρθρώσεων του 
Υπουργείου Γεωργίας). 

2) Κατά το χρονικό διάστημα από 28.6.2004 έως και 
1.7.2004: 

α) στον ανάδοχο του υποέργου που είναι η «Αναπτυξια¬ 
κή Εταιρεία Θεσσαλονίκης ΑΕ». 

β) στις έδρες των «Αναπτυξιακών Εταιρειών» των Νο¬ 
μών Σερρών και Κιλκίς που είναι μέλη (αντένες) της ανα- 
δόχου εταιρείας. 


Έργο της Ελεγκτικής Ομάδας είναι να διαπιστωθεί: 

• Η ορθή διαχείριση του προγράμματος σε σχέση με 
την ελεγχόμενη πράξη από τη διαχειριστική αρχή καθώς 
και η αποτελεσματική υλοποίησή της από τον τελικό δι¬ 
καιούχο. 

• Η πορεία υλοποίησης της πράξης, σύμφωνα με τις 
εθνικές και κοινοτικές διατάξεις. 

• Η πληρότητα και νομιμότητα των δικαιολογητικών και 
λοιπών παραστατικών στοιχείων πληρωμών. 

• Η υλοποίηση του φυσικού αντικειμένου της πράξης. 

Μετά το πέρας του ελέγχου θα συνταχθεί έκθεση που 

θα παραδοθεί στη Διεύθυνση Προγραμματισμού και 
Ελέγχων το αργότερο εντός ενός μηνός απάτην περαίω- 
ση του ελέγχου, για εισήγηση στην Επιτροπή Δημοσιονο¬ 
μικού Ελέγχου και έγκριση. 

Στα μέλη της ελεγκτικής ομάδας θα καταβληθεί η προ- 
βλεπόμενη αποζημίωση, σύμφωνα με την υπό στοιχείο 6 
του προοιμίου απόφαση. 

Η παρούσα απόφαση αποτελεί και έγκριση μετακίνησης 
της ελεγκτικής ομάδας με οποιοδήποτε μεταφορικό μέσο. 

Η εκτός έδρας αποζημίωση και τα έξοδα μετακίνησης 
και διανυκτερεύσεων των μελών της ελεγκτικής ομάδας 
θα καλυφθούν σύμφωνα με την υπό στοιχείο 9 του προοι¬ 
μίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2004 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθ. 3515 (7) 

Παραχώρηση χρήσης και εκμετάλλευσης της ζώνης 
αγκυροβολιού τουριστικών σκαφών Σκάλας Αστυπά¬ 
λαιας. 

Ο ΥΦΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

1. Τις διατάξεις του Κεφ. Γτου Ν. 2160/1993 (Φ.Ε.Κ. Α' 
118) όπως τροποποιήθηκε και ισχύει και ειδικότερα το 
άρθ. 34 του Ν. 2160/1993 περί δημιουργίας ζωνών αγκυ¬ 
ροβολιού και καταφυγίων τουριστικών σκαφών όπως 
αντικαταστάθηκε με τις διατάξεις της παρ. 7 του άρθ.27 
του Ν. 2636/1998. 

2. Τις διατάξεις του Π.Δ. 313/19.9.2001 (Φ.Ε.Κ. Α' 211) 
περί μεταφοράς αρμοδιοτήτων από τον ΕΟΤ στο Υπουρ¬ 
γείο Ανάπτυξης και στις Περιφέρειες, σύσταση υπηρε¬ 
σιών και θέσεων προσωπικού στη Γ ενική Γ ραμματεία Του¬ 
ρισμού και στις Περιφέρειες, μεταφορά πόρων και ρύθμι¬ 
ση των αναγκαίων λεπτομερειών. 

3. Τις διατάξεις του Π.Δ. 122/2004 (ΦΕΚΑ' 85) «Ανασύ¬ 
σταση του Υπουργείου Τουρισμού». 

4. Την Απόφαση του Πρωθυπουργού Υ 25/2004 (ΦΕΚΒ' 
516) «Σύσταση θέσης Υφυπουργού Τουρισμού στο 
Υπουργείο Τουρισμού». 

5. Τις διατάξειςτου Π.Δ. 123/2004 (ΦΕΚ 86 Α') «Διορισμός 
Υπουργού, Αναπληρωτού Υπουργού και Υφυπουργών». 

6. Την υπ’ αριθμ. 1153/20.4.2004 (ΦΕΚ Β' 591) Κοινή Από- 
φασητου Πρωθυπουργού και του Υπουργού Τουρισμού πε¬ 
ρί ανάθεσης αρμοδιοτήτων στον Υφυπουργό Τουρισμού. 

7. Την υπ’ αριθμ. Τ/3910/4.8.1998 Υπουργική Απόφαση 
περί χωροθέτησης και δημιουργίας θαλάσσιας ζώνης 

αγκυροβολιού τουριστικών σκαφών δυναμικότητας 40 
θέσεων ελλιμενισμού εντός της ζώνης λιμένος στη θέση 
Σκάλα της νήσου Αστυπάλαιας. 

8. Τις διατάξειςτου Π.Δ. 123/2001 (ΦΕΚΑΊ13) περί με¬ 
ταφοράς αρμοδιοτήτων του Λιμενικού Ταμείου Δωδεκα- 
νήσου στους Δήμους Αστυπάλαιας, Δικαίου, Ηρακλει- 
δών, Κω, Νισύρου και Τήλου, όπως τροποποιήθηκε και 
ισχύει. 

9. Το Α.Π. ΔΤΥ/Τ3-62/1279/4.6.2004 έγγραφο του Δη¬ 
μοτικού Λιμενικού Ταμείου Νότιας Δωδεκανήσου. 

10. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

1. Το Ελληνικό Δημόσιο, όπως νομίμως εκπροσωπείται, 
παραχωρεί σύμφωνα με τις διατάξεις της παρ. 6 του αρθ. 
34 του Ν. 2160/1993, όπως αντικαταστάθηκε με τις διατά¬ 
ξεις της παρ. 7 αρθ. 27 Ν. 2636/1998, τη χρήση και εκμε¬ 
τάλλευση της ζώνης αγκυροβολιού τουριστικών σκαφών 
εντός της ζώνης λιμένος στη θέση Σκάλα της Αστυπάλαι¬ 
ας, στο Δημοτικό Λιμενικό Ταμείο Κω, που εφ’ εξής θα 
αποκαλείται φορέας διαχείρισης της ζώνης αγκυροβολι¬ 
ού τουριστικών σκαφών ή απλά φορέας διαχείρισης και 
αποδέχεται την παραχώρηση με τους όρους που περιέ- 
χονται στην παρούσα. 

Η παρούσα παραχώρηση δεν εμπίπτει στις διατάξεις 
του νόμου περί εμπορικών μισθώσεων. 

Η παραχώρηση της χρήσης και εκμετάλλευσης της ζώ¬ 
νης αγκυροβολιού, αρχίζει από τη δημοσίευση της πα¬ 
ρούσας και λήγει μετά είκοσι τρία (23) χρόνια την αντί¬ 
στοιχη ημερομηνία. 

Η διάρκεια παραχώρησης δύναται να παραταθεί πριν 
την προβλεπόμενη λήξη, για μια επιπλέον δεκαετία, εφό¬ 
σον υπάρχει σχετικό αίτημα του φορέα διαχείρισης και 
προσαρμογή των όρων της παραχώρησης στις τότε κρα¬ 
τούσες συνθήκες. 

Το καταβλητέο στο Δημόσιο (Δ.Ο.Υ. Κω) ετήσιο αντάλ¬ 
λαγμα για την παραχώρηση της χρήσης και εκμετάλλευ¬ 
σης της ζώνης αγκυροβολιού, ορίζεται στο ποσό των δύο 
χιλιάδων τετρακοσίων (2.400) ευρώ και θα καταβάλλεται 
στην οικεία Δ.Ο.Υ. μέσα στο πρώτο εικοσαήμερο κάθε 
έτους παραχώρησης. 

Το ετήσιο αντάλλαγμα θα αναπροσαρμόζεται αυξητικά 
στην αρχή κάθε έτους παραχώρησης κατά το ποσοστό 
αύξησης του τιμαρίθμου κόστους ζωής του προηγούμε¬ 
νου ημερολογιακού έτους, όπως προσδιορίζεται από την 
Τράπεζα της Ελλάδος ή άλλη κατά νόμο αρμόδια Υπηρε¬ 
σία. 

Η ως άνω προσαύξηση ισχύει από το δεύτερο έτος πα¬ 
ραχώρησης και εφεξής. 

Η καταβολή του ανταλλάγματος δεν αναστέλλεται για 
οποιονδήποτε λόγο, διέπεται δε από τις διατάξεις περί εί¬ 
σπραξης δημοσίων εσόδων. 

Τυχόν οφειλόμενο τέλος χαρτοσήμου βαρύνει εξ ολο¬ 
κλήρου το φορέα διαχείρισης. 

Για την εξασφάλιση της εμπρόθεσμης καταβολής του 
καταβλητέου ανταλλάγματος και της προσήκουσας εκ¬ 
πλήρωσης των όρων της παρούσας, έχει κατατεθεί από 
το φορέα διαχείρισης στην Διεύθυνση Θαλάσσιου Τουρι¬ 
σμού και Τουριστικών Λιμένων η υπ’ αριθμ. 383700097-9 
(23.4.2004) Εγγυητική Επιστολή της Εθνικής Τράπεζας 
της Ελλάδας (Κατάστημα Κω), ποσού δύο χιλιάδων τε¬ 
τρακοσίων (2.400) ευρώ, ίσου με το ετήσιο αντάλλαγμα 
για την παραχώρηση της χρήσης και εκμετάλλευσης της 


ζώνης του αγκυροβολιού. Σε κάθε αναπροσαρμογή του 
ανταλλάγματος η ως άνω εγγυητική θα αντικαθίσταται ή 
θα συμπληρώνεται, ώστε να είναι ισόποση με το εκάστο- 
τε νέο αντάλλαγμα, η δε επιστροφή της στο φορέα δια¬ 
χείρισης θα γίνεται με την παράδοση της νέας εγγυητικής 
επιστολής. 

Ο φορέας διαχείρισης υποχρεούται να συμπληρώνει 
την προαναφερόμενη εγγυητική επιστολή, όταν μετά από 
κατάπτωσή της μειωθεί στο 75% του προαναφερόμενου 
ποσού. 

Η εγγύηση αυτή θα παραμείνει στο Δημόσιο μέχρι την 
λήξη ή την καθ’οιονδήποτε τρόπο λύση της παραχώρη¬ 
σης. 

Το Δημόσιο δικαιούται να εισπράττει από την προανα¬ 
φερόμενη εγγύηση με ισόποση κατάπτωση, κάθε οφειλή 
του φορέα διαχείρισης από ανταλλάγματα, ποινικές ρή¬ 
τρες, πρόστιμα κ.λπ. και γενικά κάθε απαίτηση που πηγά¬ 
ζει από τυχόν παραβάσεις των όρων της παραχώρησης. 

Τα πόσης φύσεως έργα και εγκαταστάσεις, που προ- 
βλέπονται στην αριθμ. Τ/3910/4.8.1998 Υπουργική Από¬ 
φαση περί χωροθέτησης και δημιουργίας θαλάσσιας ζώ¬ 
νης αγκυροβολιού τουριστικών σκαφών στη Σκάλα Αστυ¬ 
πάλαιας, θα πρέπει να ολοκληρωθούντο αργότερο εντός 
τριών ετών από τη δημοσίευση της παρούσας. Η κατα¬ 
σκευή των έργων θα πρέπει να γίνει σύμφωνα με τις εγκε¬ 
κριμένες μελέτες, τις απαιτούμενες κατά περίπτωση 
άδειες και τους κανόνες της επιστήμης και της τέχνης. 

Σε περίπτωση μη ολοκλήρωσης του έργου εντός του 
προαναφερόμενου χρόνου λόγω υπαιτιότητας του φο¬ 
ρέα διαχείρισης, θα επέρχονται σε βάρος του οικονομι¬ 
κές κυρώσεις που συνίστανται σε ποσοστό 1/12 του ετή¬ 
σιου ανταλλάγματος για κάθε μήνα καθυστέρησης. 

Πριν την έναρξη κατασκευής της ζώνης αγκυροβολιού, 
θα πρέπει να εκδοθεί και να υποβληθεί στη Δ/νση Θαλάσ¬ 
σιου Τουρισμού και Τουριστικών Λιμένων εγγυητική επι¬ 
στολή καλής και έγκαιρης εκτέλεσης των έργων, χρημα¬ 
τικού ποσού ίσου με το 5% επί του προϋπολογιζόμενου 
κόστους των έργων. 

Η ως άνω εγγύηση θα επιστραφεί τρεις μήνες μετά την 
ολοκλήρωση του συνόλου των έργωντης ζώνης αγκυρο¬ 
βολιού. 

Ο φορέας διαχείρισης υποχρεούται: 

- Να λειτουργεί τη ζώνη αγκυροβολιού όλο το χρόνο 
σύμφωνα με τα οριζόμενα στον Γενικό Κανονισμό Λει¬ 
τουργίας Τουριστικών Λιμένων και στον Ειδικό Κανονισμό 
Λειτουργίας του αγκυροβολιού, να το διατηρεί σε καλή 
κατάσταση από πλευράς εγκαταστάσεων και παρεχομέ- 
νων υπηρεσιών και να μεριμνά για την συντήρηση και τις 
αναγκαίες επισκευές των έργων και εγκαταστάσεων αυ¬ 
τού , συμμορφούμενος προς τις τυχόν υποδείξεις των αρ¬ 
μοδίων οργάνων, που θα πραγματοποιούν τακτικούς και 
έκτακτους ελέγχους τόσο κατά την διάρκεια κατασκευής 
των έργων όσο και καθ?όλη τη διάρκεια λειτουργίας της 
ζώνης αγκυροβολιού . 

- Να λαμβάνει όλα τα αναγκαία μέτρα σύμφωνα με τις 
κείμενες διατάξεις για την προστασία του περιβάλλοντος 
καθώς και για την ασφάλεια και προστασία των ελλιμενι- 
ζομένων σκαφών και των χρηστών της ζώνης αγκυροβο¬ 
λιού. 

- Να λάβει τα προληπτικά και κατασταλτικά μέτρα πυ¬ 
ροπροστασίας που προβλέπονται στην υπ’ αριθμ. 10/ 
2002 Πυροσβεστική Διάταξη. 

-Να εφαρμόσειτα οριζόμενα στην υπ’ αριθμ. 3418/07/2002 
(ΦΕΚ 712 Β') Κοινή Υπουργική Απόφαση μέτρα για την πα¬ 
ραλαβή και διαχείριση αποβλήτων. 

- Να μεριμνά για και την καθαριότητα, ευπρέπεια και ευ¬ 
ταξία της ζώνης αγκυροβολιού. 

Ο φορέας διαχείρισης υποχρεούται να ασφαλίσει: 

α) το σύνολο των έργων και εγκαταστάσεων της ζώνης 
αγκυροβολιού, κατά παντός κατά κανόνα ασφαλιζομένου 
κινδύνου, ζημίας ή ατυχήματος κατά την διάρκεια οιων- 
δήποτε εργασιών εκτέλεσης ή συντήρησης αυτού, καθώς 
και κατά την διάρκεια λειτουργίας του. 

β) Την αστική ευθύνη του έναντι κάθε τρίτου καθ’ όλη 
την διάρκεια παραχώρησης. 

Το Δημόσιο σαν κύριος της ζώνης αγκυροβολιού, δεν 
θα έχει καμία συμμετοχή για την κάλυψη οποιουδήποτε 
κινδύνου. 

Στα εν λόγω ασφαλιστήρια ο φορέας διαχείρισης θα 
αναφέρεται ως συνασφαλιζόμενος με το Ελληνικό Δημό¬ 
σιο (Υπουργείο Τουρισμού). 

Αντίγραφα των εν λόγω ασφαλιστηρίων συμβολαίων θα 
πρέπει να υποβληθούν στην Δ/νση Θαλάσσιου Τουρισμού 
και Τουριστικών Λιμένων. 

Σε περίπτωση επελεύσεως ασφαλιστικής περιπτώσεως 
από εκείνες που καλύπτονται κατά τα ανωτέρω, η ασφα¬ 
λιστική αποζημίωση θα εισπράττεται από τον φορέα δια¬ 
χείρισης υπό την προϋπόθεση ότι διατηρεί την ιδιότητά 
του αυτή, άλλως από το Ελληνικό Δημόσιο (Υπουργείο 
Τουρισμού). 

Ο φορέας διαχείρισης θα υποχρεούται να αποκαταστή- 
σει τη ζημιά εντός της προθεσμίας που θα ταχθεί από το 
Ελληνικό Δημόσιο (Υπουργείο Τουρισμού/Δ/νση θαλάσ¬ 
σιου Τουρισμού και Τουριστικών Λιμένων). 

Εάν παρέλθει άπρακτη η προθεσμία αυτή το Ελληνικό 
Δημόσιο θα έχει κατά του φορέα διαχείρισης απαίτηση 
ίση με την ασφαλιστική αποζημίωση την οποία αυτός ει- 
σέπραξε ή θα εισέπραττε εάν επεδείκνυετην οφειλόμενη 
κατά τις περιστάσεις επιμέλεια. Το Ελληνικό Δημόσιο 
(Υπουργείο Τουρισμού) μπορεί να επιδιώξειτην απαίτησή 
του αυτή και κατά τις διατάξεις περί είσπραξης δημοσίων 
εσόδων. 

Ο φορέας διαχείρισης υποχρεούται καθ’όλη τη διάρ¬ 
κεια της παραχώρησης να φροντίζει για την διατήρηση 
της κατοχής της ζώνης αγκυροβολιού τουριστικών σκα¬ 


φών και να αποκρούει με κάθε νόμιμο μέσο κάθε καταπά¬ 
τηση ή διεκδίκηση αυτού, ανεξάρτητα από οποιαδήποτε 
δικαστική ή εξώδικη ενέργεια στην οποία τυχόν θα προβεί 
το Ελληνικό Δημόσιο, έχοντας ευθύνη για κάθε, έστω και 
από ελαφρά αμέλεια, βλάβη, μείωση ή απώλεια δικαιω¬ 
μάτων του Ελληνικό Δημοσίου. 

Επίσης, οφείλει να γνωστοποιεί άμεσα και στο Υπουρ¬ 
γείο Τουρισμού/Δ/νση Θαλάσσιου Τουρισμού και Τουρι¬ 
στικών Λιμένων κάθε προσβολή δικαιώματος και κάθε 
σχετική δίκη, στην οποία το Ελληνικό Δημόσιο δικαιούται 
να παρέμβει. 

Σε περίπτωση παράβασης οποιουδήποτε όρου της πα¬ 
ρούσας παραχώρησης απότονφορέα διαχείρισης, το Ελ¬ 
ληνικό Δημόσιο δια των αρμοδίων οργάνων αυτού 
(Υπουργείο Τουρισμού/Διεύθυνση Θαλάσσιου Τουρι¬ 
σμού και Τουριστικών Λιμένων) δικαιούται, με την επιφύ¬ 
λαξη των λοιπών συνεπειών που προβλέπονται στην πα¬ 
ραχώρηση, να ζητήσει εγγράφως από το φορέα διαχείρι¬ 
σης να συμμορφωθεί εντός χρονικού διαστήματος 
τουλάχιστον 45 ημερών προς τις υποχρεώσεις του και 
εάν αυτός δεν τις εκπληρώσει εντός της τασσόμενης 
προς τούτο προθεσμίας, να προβεί σε ανάκληση της πα¬ 
ραχώρησης. 

Επιπλέοντο Ελληνικό Δημόσιο (Υπουργείο Τουρισμού) 
δικαιούται να ζητήσει την κατάπτωση του συνόλου ή μέ¬ 
ρους των εις χείρας του εγγυήσεων, χωρίς αποζημίωση 
του φορέα διαχείρισης. 

Μετά την καθ οιονδήποτε τρόπο λήξη της παραχώρη¬ 
σης, ο φορέας διαχείρισης οφείλει να παραδώσει αμέσως 
και χωρίς αντιρρήσεις τη ζώνη αγκυροβολιού τουριστι¬ 
κών σκαφών, που περιέρχεται στο Ελληνικό Δημόσιο με 
όλες τις εντός αυτού εγκαταστάσεις, χωρίς καμμία απο¬ 
ζημίωση του φορέα διαχείρισης. 

Τυχόν παραμονή του φορέα διαχείρισης μετά την λήξη 
της παραχώρησης, δεν επιφέρει παράταση ή ανανέωσή 
της, η δε είσπραξη οποιουδήποτε ποσού θεωρείται ως 
αποζημίωση αυθαίρετης χρήσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουνίου 2004 

Ο ΥΦΥΠΟΥΡΓΟΣ 

ΑΝΑΣΤΑΣΙΟΣ ΛΙΑΣΚΟΣ 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοπι και μέχρι 100 σελίδες σε 5 βυΐΌ προσαυξανόμενη 
κατά 1 βυΐΌ ανά 50 σελίδες. 

Η τιμή πώλησης σε μορφή οά- γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οά-Γοπι διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555, ίεχ :210- 9472556 ϊηΐθίτίθΐ: άΙΙρ://νννννν.θί. 9 Τ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙθΓΠθί 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεωνΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
καιτο ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων Κ7ΥΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπΙβΓηθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































